**Основна школа „Милоје Павловић“**

 **Београд**

 **ул. Милосава Влајића бр.1**

 **www.osmilojepavlovic.edu.rs**

 **тел: 011/3552 153, 2541 977**

**Дел.бр.285/3 30.06.2020.год.**

**На основу члана 39. став 5. члана 55. став 1. тачка 2. Закона о јавним набавкама („Службени гласник РС”, бр. 124/2012, 14/2015 и 68/2015, у даљем тексту Закон) и Одлуке о покретању поступка јавне набавке мале вредности 1.2.1/20, дел.бр. 285/1 од \_26.06.2020.год. Наручилац Основна школа „Милоје Павловић“, Београд, ул. Милосава Влајића бр.1, као индиректни корисник буџетских средстава: објављује**

***ПОЗИВ ЗА ПОДНОШЕЊЕ ПОНУДА У ПОСТУПКУ ЈАВНЕ НАБАВКЕ МАЛЕ ВРЕДНОСТИ***

**1. Наручилац**

Наручилац  **Основна школа „Милоје Павловић“, Београд, ул. Милосава Влајића бр.1,** интернет страница: **www.osmilojepavlovic.edu.rs**, позива све заинтересоване понуђаче да припреме и поднесу понуде у складу са законом и конкурсном документацијом и овим позивом .

**2. Врста поступка јавне набавке – јавна набавка мале вредности**

Предметна јавна набавка се спроводи у складу са Законом о јавним набавкама **(„Службени гласник РС”, бр. 124/2012, 14/2015 и 68/2015)** и подзаконским актима којима се уређују јавне набавке.

**3. Предмет јавне набавке**

Предмет јавне набавке број 1.2.1/20 је услуга припреме и дистрибуције школског оброка – ручка у термосима са колачем или воћем и ужине са напитком за ученике школе, за период школске 2020/2021. године, за потребе Основне школе „Милоје Павловић“ из Београда.

Врста, техничке карактеристике, квалитет, количина и опис добара, радова или услуга, начин спровођења контроле и обезбеђења гаранције квалитета, рок извршења, место извршења или испоруке добара, евентуалне додатне услуге и сл. налази се у Конкурсној документацији.

**4. Општи речник набавке**:

Ознака и назив из Општег речника набавки: **55524000 - Услуге достављања припремљених оброка у школе.**

Право на учешће у поступку предметне јавне набавке има понуђач који испуњава **обавезне услове** за учешће у поступку јавне набавке дефинисане чланом 75. Закона .

Понуђачи су обавезни да уз понуду доставе доказе о испуњености услова за учешће у складу са Законом о јавним набавкама и условима из конкурсне документације.

**Критеријум** за избор најповољније понуде је: **најнижа понуђена цена**.

Уколико две или више понуда имају исту најнижу понуђену цену, најповољнија понуда биће изабрана жребањем. Наручилац ће писано обавестити све понуђаче који су поднели понуде о датуму када ће се одржати извлачење путем жреба. Жребом ће бити обухваћене само оне понуде које имају једнаку најнижу понуђену цену. Извлачење путем жреба наручилац ће извршити јавно, у присуству понуђача, и то тако што ће називе понуђача исписати на одвојеним папирима, који су исте величине и боје, те ће све те папире ставити у провидну кутију одакле ће извући само један папир. Понуђачу чији назив буде на извученом папиру ће бити додељен уговор. Понуђачима који не присуствују овом поступку, наручилац ће доставити записник извлачења путем жреба.

Конкурсну документацију можете преузети на интернет страници  **Основне школе „Милоје Павловић“, Београд, у ул. Милосава Влајића бр.1-** [**www.osmilojepavlovic.edu.rs**](http://www.osmilojepavlovic.edu.rs) **-** и на Порталу јавних набавки.

Понуда се сматра благовременом уколико је примљена од стране наручиоца **до 09.07.2020. године до 12:00 часова**, на адреси **Основне школе „Милоје Павловић“, Београд, у ул. Милосава Влајића бр.1**.

Наручилац ће, по пријему одређене понуде, назначити датум и сат њеног пријема и понуђачу ће, на његов захтев, издати потврду о пријему. У потврди о пријему наручилац ће навести датум и сат пријема понуде.

Понуда коју наручилац није примио у року одређеном за подношење понуда, односно, која је примљена по истеку дана и сата до којег се могу понуде подносити, сматраће се неблаговременом.

Наручилац ће, након окончања поступка отварања понуда, неблаговремену понуду вратити неотворену понуђачу, са назнаком да је поднета неблаговремено.

У року за подношење понуде понуђач може да измени, допуни или опозове своју понуду, на начин који је одређен за подношење понуде. Понуђач је дужан да јасно назначи који део понуде мења, односно, која документа накнадно доставља. По истеку рока за подношење понуда, понуђач не може да повуче, нити да мења своју понуду.

Понуду доставити на адресу: **Основна школа „Милоје Павловић“, Милосава Влајића 1,11030 Београд,**са назнаком: **,,Понуда за јавну набавку** **услуге – припрема и дистрибуција школског оброка – ручка у термосима са колачем или воћем** **и ужине са напитком за ученике школе, ЈН бр. 1.2.1/20 - НЕ ОТВАРАТИ”.**

Понуда се сматра благовременом уколико је примљена од стране наручиоца **до 09.07.2020. године до 12:00 часова,**  *„,* а на полеђини – омота/коверте, назначити назив, адресу, телефон и контакт особу.

**Рок за подношење понуда је 09.07.2020.год. до 12.00 часова.**

Понуђач може да поднесе само једну понуду.

**Јавно отварање понуда обавиће се дана 09.07.2020. у 13.00 часова, на адреси наручиоца, ул. Милосава Влајића бр.1, Београд.**

Пре почетка поступка јавног отварања понуда, представници понуђача, који ће присуствовати поступку отварања понуда, дужни су да наручиоцу предају писмена пуномоћја, на основу којих ће доказати овлашћење за учешће у поступку јавног отварања понуда.

Одлука о додели уговора ће се донети у року од пет дана од дана отварања понуда, а закључење уговора ће се обавити по истеку рока од осам дана од дана протека рока за подношење захтева за заштиту права понуђача, сагласно члану 113. Закона о јавним набавкама.

Све додатне информације се могу добити на маил адреси: **osmilojepavlovic.sekretar@gmail.com**.